16. ΑΝΑΓΚ. ΝΟΜΟΣ υπ’ αριθ. 2660 της 20/22 Νοεμ. 1940 (ΦΕΚ Α΄ 399) Περί τροποποιήσεως διατάξεών τινων του υπ’ αριθ. 833/1937 Α.Νόμου «περί Στελέχους Εφέδρων Αξιωματικών του κατά Γην Στρατού». ΄Αρθρ.1.-(Αναφέρεται εις τον καταργηθέντα ήδη βαθμόν του εφέδρου Ανθυπασπιστού). ΄Αρθρ.2.-1.΄Εφεδροι Αξιωματικοί εξ Εφέδρων απάντων των Όπλων και Σωμάτων δύνανται, εν καιρώ πολέμου, να προαχθώσιν εις ανωτέρους βαθμούς μέχρι και του βαθμού του Λοχαγού, δια Β.Δ/τος προκαλουμένου υπό του Υπουργού των Στρατιωτικών, κατόπιν γνωματεύσεως του Αρχιστρατήγου ή του Αρχηγού του Γενικού Επιτελείου Στρατού (εμπέδου) καθοριζούσης το Όπλον, την κλάσιν και τους κατά βαθμόν προακτέους Αξιωματικούς. 2.Αι περί ων το παρόν άρθρον προαγωγαί ενεργούνται επί τη βάσει της ισχυούσης εκάστοτε επετηρίδος Εφέδρων Αξιωματικών μη μεταβαλλομένης της αρχαιότητός των. ΄Αρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 